**Výkonnostná turistika**. (aktív 2018)

V súčasnosti sa praktizuje len forma po línii výkonnostných odznakov, kde sa dajú plniť podmienky aj jednodňovými akciami, čo je podstatne jednoduchšia forma, ako po línii zápočtových ciest. Splnenie podmienok bronzového odznaku je viac menej pre bežného turistu motivačný faktor na dosiahnutie vyšších stupňov – strieborného a zlatého. Kombináciou rôznych stupňov v rôznych presunoch je možné získať výkonnostné triedy, ktoré majú trvalú platnosť. Podrobnejšie podmienky plnenia a tiež možnosť získania záznamníka nájdete na stránke klasifikačnej komisie a na našej stránke sekcie.

Aby sme si aspoň symbolicky uctili aktivitu tých najusilovnejších, na stránke sekcie máme aktualizovaný stav držiteľov zlatých odznakov VOLT. Len pre informáciu dodávam, že KST odsúhlasilo držiteľom odznaku Majster turistiky umožniť zúčastniť sa na celoslovenských a medzinárodných presunových zrazoch bez účastníckeho poplatku.

Je povinnosťou organizátorov zrazov dať si schváliť vopred vypracovanú dokumentáciu časti ZC, čo účastníkom zrazu veľmi uľahčuje plnenie podmienok ZC, VO a Turistu SR. Ako pravidelný účastník zimných zrazov aj cyklozrazov pozorujem, že o to záujem až taký nie je. Preto by som apeloval aj na vás, zástupcov regiónov, aby ste vytypovali, ponúkli a oboznámili vhodných fyzicky zdatných turistov s podmienkami plnenia a prípadne sami išli príkladom. Pokiaľ KST má záujem, aby sme boli nielen rekreačná, ale aj športová organizácia, je potrebné nájsť motivačné činitele. Výkonnostnú stránku by sme nemali zanedbávať aj preto, lebo to môže byť motivačný faktor pre mladých, aby sa vo zvýšenej miere zúčastňovali na náročnejších fyzických aktivitách.

Stav držiteľov VOLT k dnešnému dňu:

Bronzový strieborný zlatý

 311 137 46

V r. 2017:

 4 Čakan Tulčík 2 KPT Prešov 2 KPT Prešov

             1 Loko Prešov 1 Čakan Tulčík 2 OZNK Prešov

             1 KPT Prešov

            1 Horná Nitra Prievidza